10/09/2013 | Administración LocalMunicipal
O Pino
Aprobado definitivamente o Regulamento interno de acción voluntaria do concello de O Pino

Aprobado definitivamente o Regulamento interno de acción voluntaria do concello de O Pino, o cal se transcribe a continuación: REGULAMENTO INTERNO DE ACCIÓN VOLUNTARIA DO CONCELLO DE O PINO ÍNDICE EXPOSICIÓN DE MOTIVOS MARCO NORMATIVO 1.–DISPOSICIÓNS XERAIS. Artigo 1.–Obxecto. Artigo 2.–Ámbito de aplicación. Artigo 3.–Concepto da acción voluntaria municipal. Artigo 4.–Principios básicos. Artigo 5.–Áreas de actuación.2.–AS PERSOAS VOLUNTARIAS. Artigo 6.–Concepto de persoa voluntaria. Artigo 7.–Funcións das persoas voluntarias. Artigo 8.–Procedemento de inscrición das persoas voluntarias. Artigo 9.–Dereitos das persoas voluntarias. Artigo 10.–Obrigas das persoas voluntarias.3.–PRINCIPIOS BÁSICOS DAS RELACIÓNS ENTRE A ENTIDADE E OS VOLUNTARIOS. Artigo 11.–Dereitos da entidade de acción voluntaria. Artigo 12.–Obrigas da entidade de acción voluntaria. Artigo 13.–Compromiso de colaboración. Artigo 14.–Do seguro. Artigo 15.–Mecanismos de control e supervisión. Artigo 16.–Das baixas no programa. Artigo 17.–Formación do voluntariado. DISPOSICIÓN FINAL. EXPOSICIÓN DE MOTIVOS A acción voluntaria organizada, como instrumento fundamental da participación cidadá na vida política, económica, cultural e social, constitúe un compromiso por parte das Administracións Públicas, que deben facilitar as condicións necesarias e garantir os dereitos dos cidadáns, poñendo en marcha proxectos e actuacións en materia de voluntariado. O voluntariado, fundaméntase no compromiso libre, responsable e altruísta das persoas voluntarias, sen que exista obligación persoal e sen que medie retribución económica algunha. Hoxe en día, a acción voluntaria considérase unha manifestación social e de gran dinamismo, cunha ampla capacidade de captación e adaptación ás novas necesidades sociais, e un gran potencial de desenvolvemento. Este Regulamento pretende marcar as pautas da actividade de voluntariado e expresar o compromiso do Concello de O Pino no cumprimento das esixencias e obrigas da Ley 10/2011 do 28 de novembro de acción voluntaria en todas as actuacións e proxectos que se leven a cabo neste senso, confiando en que as mesmas satisfagan intereses, inquietudes e motivacións dos veciños/as do noso municipio. Este Regulamento Interno sobre Voluntariado, ten ademais, a vocacion de ser un instrumento eficaz na contribución da promoción e ordenación do voluntariado no noso municipio, avanzando deste modo polo camiño do benestar social que leve a unha sociedade máis solidaria e humana. MARCO NORMATIVO MARCO INTERNACIONAL O marco normativo vén caracterizado e precedido por unha serie de normas e recomendacións internacionais, que animaban ós gobernos estatais a lexislar e recoñecer socialmente un movemento cada vez máis presente en todos os espazos públicos ós que non chegan as respostas gobernamentais. Por orde cronolóxica son as seguintes: A Carta Europea de Volonterurope (1980), é unha declaración de intencións que parte de recoñecer o valor do voluntariado para aproximar a persoas voluntarias, entidades e administracións públicas. Tamén declara que o voluntariado ten obrigas e dereitos, entre estes últimos o de dotarse de estrutura organizativa. Así mesmo, establece os elementos que ó seu xuízo integran o concepto de voluntariado. A Declaración Universal sobre Voluntariado (1990), que define que é o voluntariado, establece os seus principios básicos e invita ós Estados, ás institucións internacionais, ás empresas e ós organismos de comunicación a unirse para crear un ámbito internacional que promova e apoie un voluntariado eficaz e accesible a todos, símbolo de solidariedade entre os homes e as nacións. Dende o Consello de Europa (1995) recoñécese a importancia da acción voluntaria ó servizo da comunidade e recomenda que, sen coartar o seu carácter espontáneo, se fixen algunhas regras para o exercicio das accións de voluntariado. MARCO NORMATIVO ESTATAL O Voluntariado é unha das formas de participación na sociedade, sendo a participación un dereito de toda a cidadanía recoñecido na Constitución Española de 1978. No seu artigo 9.2, a Constitución propugna como valores superiores do seu ordenamento xurídico a liberdade, a xustiza, a igualdade e o pluralismo político; e impón ós poderes públicos a obriga de facilitar a participación dos cidadáns na vida política, económica, cultural e social. O marco xeral de actuación do Estado nesta materia é a LEY 6/1996, de 15 de xaneiro, do Voluntariado. Dende a súa entrada en vigor, as administracións públicas fóronse dotando dos mecanismos necesarios para definir, organizar e financiar parte do funcionamento das entidades en materia de voluntariado, apoiándose en sucesivos Plans estatais de voluntariado: I Plan Estatal do Voluntariado 1997-2000, II Plan Estatal do Voluntariado 2001-2004, III Plan Estatal do Voluntariado 2005-2009. Na actualidade, esta vixente a Estratexia Estatal do Voluntariado 2010-2014. MARCO NORMATIVO AUTONÓMICO A nivel autonómico, a Lei 10/2011, do 28 de novembro, de Acción Voluntaria, establece como obxecto a ordenación e o fomento da participación solidaria e altruísta da cidadanía nas actividades de acción voluntaria organizadas por entidades de acción voluntaria ou directamente pola Administración autonómica ou pola Administración local para o desenvolvemento de programas concretos.1.–DISPOSICIÓNS XERAIS. Artigo 1.–Obxecto. Este Regulamento ten por obxecto establecer o réxime xurídico da acción voluntaria organizada desenvolvida polo Concello de O Pino, regulando os dereitos e deberes das persoas voluntarias, as condicións específicas de admisión e pérdida da condición de persoa voluntaria, os mecanismos para a súa participación na entidade e os principios das relacións entre ambas partes. Artigo 2.–Ámbito de aplicación. O presente Regulamento será de aplicación a todos os programas, proxectos ou actuacións de voluntariado que, no seu termo municipal ou fóra del, promova e desenvolva directamente o Concello de O Pino e/ou as entidades públicas que dependan del ou das que forme parte. Quedan excluídas do seu ámbito de aplicación os programas, proxectos ou actuacións de voluntariado desenvolvidos por outras organizacións públicas ou privadas, aínda que foran promovidos ou financiados, total ou parcialmente, polo Concello. Artigo 3.–Concepto da acción voluntaria municipal.3.1. Enténdese por acción voluntaria municipal, ós efectos do presente Regulamento, o conxunto de actividades de interese xeral desenvolvidas por persoas físicas no ámbito territorial do Concello de O Pino, sempre que estas accións cumpran os seguintes requisitos: a) Que se trate dunha decisión libremente adoptada e non traia causa dunha obriga ou dun deber xurídico. b) Que se execute fóra do ámbito laboral, profesional, funcionarial ou mercantil ou de calquera outro tipo de relación retribuída. c) Que a acción voluntaria se leve a cabo sen contraprestación económica, sen prexuízo do dereito ó reembolso dos gastos que esta acción poida ocasionar ou dos recoñecementos que correspondan. d) Que se leve a efecto en función de programas concretos promovidos polo Concello de O Pino.3.2. Para os efectos deste Regulamento non terán a consideración de acción voluntaria: a) As actividades que sexan realizadas de forma espontánea. b) As consideradas como prácticas, aprendizaxes ou experiencia profesional. b) As que sexan prestadas de xeito illado ou esporádico, prestadas con carácter individual e executadas por razóns familiares, de amizade ou veciñais. c) As desenvolvidas como consecuencia dunha relación laboral, mercantil, funcionarial de calquera tipo, así como as que constitúan exercicio de funcións directivas ou xerenciais na entidade, a non ser cando, quenes as leven a cabo conserven a condición de persoas voluntarias e as desenvolvan en tal concepto sen percibir remuneración ou contraprestación por elas.3.3. A acción voluntaria non poderá en ningún caso sustituír o traballo remunerado ou a prestación de servicios profesionais retribuídos. Artigo 4.–Principios básicos.4.1. A acción voluntaria desenvolverase conforme ós seguintes principios: a) Participación, dende o pleno recoñecemento da autonomía funcional ó pluralismo da propia acción voluntaria. b) Implicación e participación da cidadanía na consecución dos intereses públicos. c) Solidariedade, altruísmo e gratuidade da acción que se desenvolva, excluíndo a procura ou aproveitamento dun beneficio material. d) Liberdade persoal e respecto ó pluralismo e ás opcións persoais das persoas voluntarias e ás persoas destinatarias da súa acción. e) Colaboración e complementariedade entre as entidades de acción voluntaria e as administracións públicas. Artigo 5.–Áreas de actuación. A accións voluntarias desenvolvidas polo Concello de O Pino estarán encamiñadas nas súas actividades de interés xeral, en todas as áreas de actuación relacionadas ca cultura, deporte, turismo, formación, medio ambiente, patrimonio, ou calquera outra área de necesidade ou de interese xeral, de natureza e fins análogos á mesma, que se axuste ó disposto na normativa xeral de aplicación.2.–AS PERSOAS VOLUNTARIAS. Artigo 6.–Concepto de persoa voluntaria. Ten a consideración de persoa voluntaria a persoa física que, en virtude da súa decisión persoal, libre e altruísta, e nunha situación de inexistencia de relación laboral, mercantil ou de traballo remunerado, participe en calquera actividade de acción voluntaria promovida polo Concello de O Pino. Poderán ser voluntarios/as todas aquelas persoas físicas maiores de idade. Asemade deberán cumprir os requisitos de acceso pertinentes, nos que se especifiquen a dispoñibilidade horaria e o perfil persoal así coma os coñecementos e a formación necesaria para participar nos programas de voluntariado. Artigo 7.–Funcións das persoas voluntarias. As funcións das persoas voluntarias enmárcase no ámbito da acción voluntaria realizada nos proxectos e actividades desenvolvidos no Concello de O Pino. As funcións das persoas voluntarias no marco da institución municipal concrétanse do seguinte xeito: a) Participación no deseño e avaliación dos proxectos e/ou actuacións nas que se incorpore. b) Participación no deseño e/ou divulgación das campañas que se poñan en marcha relacionadas co voluntariado. c) Realización das actividades propias dos proxectos ós que estea adscrito. Artigo 8.–Procedemento de inscrición das persoas voluntarias. O procedemento que terá que seguir calquera persoa interesada en participar nas actividades, accións e programas de voluntariado no Concello de O Pino, será o seguinte: a) Calquera persoa interesada en inscribirse en calidade de voluntario no Concello de O Pino terá que cubrir un modelo de solicitude, deseñado para tales efectos. b) Presentada a solicitude, o servizo municipal responsable do proxecto fará a valoración oportuna co obxectivo de asignar ás persoas voluntarias os proxectos máis adaptados ó seu perfil, tendo en conta os intereses do voluntario/a. c) A incorporación formalizarase por escrito, mediante un acordo de colaboración, que se detalla no artigo 13. d) Unha vez formalizado, as persoas voluntarias disporán dun distintivo que acredite a súa condición. A acreditación será expedida polo Concello e conterá os datos persoais e identificativos da persoa voluntaria, e a denominación do programa no que se desenvolva a actividade. e) A persoa voluntaria deberá devolver a acreditación persoal ó Concello ó remate do seu compromiso. f) Os datos dos/das voluntarios/as serán incorporados a un libro-rexistro interno de altas, baixas e outras incidencias de persoas voluntarias. Artigo 9.–Dereitos das persoas voluntarias. As persoas voluntarias teñen os seguintes dereitos: a) Ser tratadas sen ningún tipo de discriminación con respecto da súa liberdade, dignidade, intimidade e crenzas. b) Ser informadas en materia de prevención de riscos, e de cómo desenvolver a actividade voluntaria nas condicións de seguridade, hixiene e saúde que a súa natureza e características reclamen. c) Dispoñer dunha acreditación identificativa da súa condición de persoa voluntaria. d) Recibir a información, formación, asesoramento, apoio técnico e medios materiais necesarios para o desenvolvemento das actividades e tarefas que se lles asignen. e) Participar de xeito activo na planificación, o deseño, a execución e a avaliación dos programas en que participe. f) Acordar libremente co Concello, o contido e condicións da súa actividade voluntaria, podendo variar as súas características de permitilo as circunstancias. g) Estar asegurada mediante póliza que cubra tanto os riscos de accidentes como os danos e prexuízos causados a terceiros, derivados directamente da súa acción voluntaria. h) Ser reembolsada ou compensada polos gastos realizados no desenvolvemento das súas accións voluntarias. i) Recibir certificación da súa participación nos programas e proxectos de acción voluntaria e que o devandito certificado se remita ó Rexistro de Acción Voluntaria para os efectos de poder acreditar o seu historial de experiencias na acción voluntaria. j) Obter o cambio de programa asignado cando existan causas que o xustifiquen, dentro das posibilidades da entidade. k) Renunciar libremente, previo aviso, á súa condición de persoa voluntaria. l) Calquera outro dereito recoñecido no resto do ordenamento xurídico, especialmente na Lei 10/2011, de acción voluntaria de Galicia. Artigo 10.–Obrigas das persoas voluntarias. A persoas voluntarias teñen as seguintes obrigas: a) Realizar a súa actividade conforme ó establecido neste Regulamento. b) Observar as medidas de saúde e seguridade que se adopten. c) Gardar a debida confidencialidade sobre a información recibida e coñecida no desenvolvemento da súa actividade voluntaria. d) Actuar de forma dilixente, coordinada, responsable e solidaria no desenvolvemento da actividade voluntaria, realizándoa conforme ás normas e principios establecidos neste Regulamento. e) Participar nas actividades formativas que se entendan necesarias para un axeitado desenvolvemento da acción voluntaria. f) Respectar os dereitos das persoas destinatarias da súa acción voluntaria e das demais persoas voluntarias cas que colabore. g) Cumprir os compromisos adquiridos ca entidade, respectando os fins, obxectivos e normativa interna. h) Rexeitar calquera contraprestación que poida recibir pola súa actividade. i) Empregar debidamente a acreditación identificativa da súa condición de persoa voluntaria e os distintivos da entidade, así como proceder á súa devolución cando finalice a actividade. j) Coidar e facer bo uso dos recursos que se poñan á súa disposición para o desenvolvemento das actividades. k) Notificar a renuncia á súa condición de persoa voluntaria ca antelación previamente acordada, co fin de que se poidan adoptar as medidas necesarias para evitar prexuízos para as actividades en que participen e os colectivos ós que estas se dirixan. l) Os demais deberes establecidos no ordenamento xurídico, especialmente na Lei 10/2011, de 28 de novembro, de de acción voluntaria de Galicia.3.–PRINCIPIOS BÁSICOS DAS RELACIÓNS ENTRE A ENTIDADE E OS VOLUNTARIOS. Artigo 11.–Dereitos da entidade de acción voluntaria. O Concello de O Pino, como entidade de acción voluntaria, ten dereito a: a) Elaborar as súas propias normas de funcionamento interno atendendo a principios democráticos e participativos. b) Seleccionar ás persoas voluntarias de acordo ca natureza e características do cometido a desenvolver e de acordo cas normas establecidas no Regulamento interno. c) Suspender a colaboración das persoas voluntarias que infrinxan o seu compromiso. d) Concurrir ás medidas de fomento da actividade voluntaria efectuadas polas administracións públicas ou entes privadas. e) Calquera outro dereito recoñecido polo resto do ordenamento xurídico referido á acción voluntaria. Artigo 12.–Obrigas da entidade de acción voluntaria. O Concello de O Pino, ou calquera entidade pública dependente del ou da que forme parte, que promova e desenvolva programas de voluntariado, estará obrigado a: a) Contar cun Regulamento interno de acción voluntaria. b) Informar ás persoas voluntarias sobre os fins e o réxime de funcionamento interno da entidade de acción voluntaria. c) Cubrir os gastos das persoas voluntarias derivados do desenvolvemento da súa actividade voluntaria. d) Impedir que se reempracen, a través das actividades que realicen as persoas voluntarias, postos de traballo que deberían estar retribuídos. e) Cumprir os acordos establecidos cas persoas voluntarias no seu compromiso de colaboración. f) Facilitarlles ás persoas voluntarias unha acreditación que as habilite e identifique para o desenvolvemento da súa actividade. g) Expedir, logo da solicitude da persoa interesada, un certificado que acredite a súa condición de persoa voluntaria, indicando as datas, duracción e prestación efectuada nos programas nos que participou. Por petición da persoa interesada, e previa autorización de cesión dos seus datos persoais, remitiráselle unha copia desta certificación ó Rexistro de Acción Voluntaria. h) Garantirlles ás persoas voluntarias a realización das súas actividades nas debidas condicións de hixiene e seguridade, en función da súa natureza e características, así coma o establecemento das pertinentes medidas de prevención de riscos. i) Subscribir unha póliza de seguros que cubra ás persoas voluntarias dos riscos de accidentes derivados do desenvolvemento da actividade voluntaria, así coma ós terceiros por danos e perdas eventualmente causados polas persoas voluntarias no exercicio de dita actividade. j) Facilitar a participación das persoas voluntarias na elaboración, deseño, execución e avaliación dos programas nos que interveñan. k) Redactar anualmente unha memoria e un plan de actividades co contido que se estableza regulamentariamente. l) Levar un rexistro interno de altas, baixas e outras incidencias nas que se poidan atopar ás persoas voluntarias, con especificación dos programas e os proxectos nos que colaboran e a natureza das actividades que desenvolven. m) Garantir a información, a orientación, a formación e o asesoramento adecuado das persoas voluntarias que colaboren ca entidade para acadar a maior eficacia na súa actividade, así como dotalas dos medios precisos. n) Promover a eficiencia na asignación e emprego dos recursos públicos e a implicación da sociedade galega, compartindo actuacións en programas e proxectos con outras entidades de acción voluntaria. o) Efectuar o seguimento e a avaliación das actividades programadas, velando porque a actuación programada se execute nos termos previamente acordados. p) Cumprir as restantes obrigas que deriven do establecido no resto do ordenamento xurídico. Artigo 13.–Compromiso de colaboración. As relacións entre as persoas voluntarias e o Concello de O Pino, formalizaranse por escrito, mediante o correpondente compromiso de colaboración. Este compromiso terá, como mínimo, o seguinte contido: a) A aceptación de carácter altruísta da relación que se acorde e da actividade que se comprometa a realizar a persoa voluntaria. b) A suxección ó réxime legal da acción voluntaria. c) A especificación dos dereitos e deberes de ambas partes. d) A identificación da persoa responsable do programa no cal a persoa voluntaria desempeñará a súa actividade. e) A enumeración dos programas, proxectos ou actividades específicas que a persoa voluntaria se compromete a realizar, así como o tempo de adicación e a duracción do compromiso. f) A información sobre a posibilidade de acreditación das prestacións efectuadas. g) Os fins e obxectivos da entidade na que se integran. h) A fixación do prazo de antelación co que a persoa voluntaria terá que comunicar á entidade a súa renuncia ó compromiso. i) A formación precisa para o desenvolvemento de programas, proxectos ou actividades específicas. j) O establecemento dos mecanismos de control e supervisión da actividade de acción voluntaria. k) A obriga de confidencialidade dos datos persoais e información á que teñan acceso no desempeño da actividade de acción voluntaria. l) As causas que motivarían a exclusión da persoa voluntaria e a escisión do vínculo co Concello de O Pino. Artigo 14.–Do seguro. Subscribirase, con cargo ó Concello, unha póliza de seguro que cubra os riscos derivados da acción das persoas voluntarias, tanto a responsabilidade civil derivada das súas actuacións coma os accidentes que poidan sufrir no desenvolvemento da súa actividade voluntaria. Artigo 15.–Mecanismos de control e supervisión. O departamento ou servizo responsable do programa de voluntariado municipal levará a cabo o seguemento e a avaliación da acción voluntaria. No caso de incumprimento dos deberes adquiridos no acordo de colaboración, en especial no que faga referencia á atención das persoas beneficiarias dos programas ou actividades, poderase sancionar a conducta da persoa voluntaria e no seu caso excluíla do programa, sempre que incurra nalgunha das causas previstas neste artigo. Artigo 16.–Das baixas no programa. A relación de colaboración voluntaria co programa de voluntariado municipal finalizará: a) a petición propia por parte da persoa voluntaria con un mínimo de 15 días de antelación. b) por declaración de incapacidade. c) por estar inhabilitado/a para o exercicio de cargos públicos por sentencia firme. d) por exclusión do programa ou pérdida de calquera requisito de acceso á incorporación da persoa voluntaria. e) pola inobservancia do establecido na Lei 10/2011 de Acción Voluntaria. Considérase baixa temporal a ausencia inferior a 3 meses que teña motivos xustificados e que fora comunicada oportunamente. Será causa de baixa definitiva a petición da persoa interesada, a non comparecencia da mesma por un tempo superior a 4 meses, sen causa xustificada, á actividade que teña asignada, ou o incumprimento, con carácter grave ou reiterado, dos deberes ós que se compromete mediante o acordo de colaboración. Acordada e notificada a baixa á persoa interesada, ésta procederá ó reintegro da acreditación. En todo caso expedirase, previa petición da persoa interesada, un documento no que consten os servizos prestados. Artigo 17.–Formación dos voluntarios. Co obxectivo de conseguir que a acción voluntaria poida ser de calidade, poderanse levar a cabo accións formativas en tres liñas de actuación: a) Formación básica. b) Formación específica. c) Outras actividades formativas: obradoiros, charlas, conferencias, etc. DISPOSICIÓN FINAL. ÚNICA.–O presente Regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e transcorrido o prazo a que se refire o art.65.2 da Lei 7/85, do 2 de abril, reguladora das bases do réxime local, permanecendo en vigor ata a súa modificación ou derrogación expresa. O Pino, 3 de setembro de 2013. Asdo.: Manuel Taboada Vigo O alcalde-presidente